3.7.2023.
LV
Eiropas Savienības Oficiālais Vēstnesis
L 168/23
(8)
Šī situācija rada īpašu problēmu Regulas (ES) Nr.
1308/2013 221. panta nozīmē.
Minētā īpašā problēma, kas ir aktuāla dažu dalībvalstu ierobežotā skaitā reģionu, nav risināma ar pasākumiem, kas veicami saskaņā ar minētās regulas 219. vai 220. pantu, jo tā nav nedz tieši saistīta ar kādu tirgus traucējumu vai draudiem, ka šādi traucējumi varētu rasties, nedz saistīta ar pasākumiem dzīvnieku slimību izplatības apkarošanai vai ar patērētāju uzticības zaudēšanu sabiedrības, dzīvnieku vai augu veselības risku dēļ.
Turklāt, lai izvairītos no lauksaimnieku ekonomiskās dzīvotspējas krasas pasliktināšanās dažos Bulgārijas, Ungārijas, Polijas, Rumānijas un Slovākijas reģionos, ir nepieciešama steidzama iejaukšanās.
(9)
Tāpēc ir lietderīgi tikai uz laiku, kas ir absolūti nepieciešams, noteikt ārkārtas atbalsta pasākumu un piešķirt Bulgārijai, Ungārijai, Polijai, Rumānijai un Slovākijai finanšu dotāciju ar mērķi atbalstīt lauksaimniekus, kurus ietekmē graudaugu un eļļas augu sēklu importa pieaugums no Ukrainas.
(10)
Bulgārijai, Ungārijai, Polijai, Rumānijai un Slovākijai pieejamā summa būtu jānosaka, ņemot vērā šo valstu īpatsvaru Savienības lauksaimniecības nozarē, atbilstoši tiešo maksājumu neto maksimālajam apmēram, kas noteikts Eiropas Parlamenta un Padomes Regulas (ES) Nr.
1307/2013 (4) III pielikumā, un atbilstoši graudaugu un eļļas augu sēklu tirdzniecības relatīvajam pieaugumam minētajās valstīs.
(11)
Bulgārijai, Ungārijai, Polijai, Rumānijai un Slovākijai atbalsts būtu jāsadala pa visefektīvākajiem kanāliem, pamatojoties uz objektīviem un nediskriminējošiem kritērijiem, kuros ņemts vērā graudaugu un eļļas augu sēklu audzētāju grūtību un saimniecisko zaudējumu apmērs skartajos apgabalos, vienlaikus nodrošinot, ka šie lauksaimnieki ir atbalsta galīgie saņēmēji, un izvairoties no jebkādiem tirgus un konkurences izkropļojumiem.
(12)
Bulgārijai, Ungārijai, Polijai, Rumānijai un Slovākijai atvēlētā summa kompensētu tikai daļu no faktiskajiem zaudējumiem, kas radušies lauksaimniekiem skartajos reģionos, tāpēc minētajām dalībvalstīm būtu jāļauj piešķirt papildu valsts atbalstu minētajiem ražotājiem ar šajā regulā noteiktajiem nosacījumiem un tajā noteiktajā termiņā.
(13)
Lai dotu Bulgārijai, Ungārijai, Polijai, Rumānijai un Slovākijai rīcības brīvību atbalsta izplatīšanā (jo apstākļi prasa novērst lauksaimnieku grūtības), būtu jāļauj šīm dalībvalstīm to kumulēt ar citu atbalstu, ko finansē no Eiropas Lauksaimniecības garantiju fonda un Eiropas Lauksaimniecības fonda lauku attīstībai, izvairoties no pārmērīgām kompensācijām lauksaimniekiem.
(14)
Lai novērstu pārmērīgu kompensēšanu, Bulgārijai, Ungārijai, Polijai, Rumānijai un Slovākijai būtu jāņem vērā atbalsts, kas saskaņā ar citiem valsts vai Savienības atbalsta instrumentiem vai privātām shēmām piešķirts, reaģējot uz ietekmi, ko skartajos reģionos rada graudaugu un eļļas augu sēklu importa pieaugums no Ukrainas.
(15)
Savienības atbalsts ir izteikts euro, tāpēc vienotas un vienlaicīgas piemērošanas vajadzībām ir nepieciešams noteikt tām dalībvalstīm piešķirtās summas konvertācijas datumu, kuras nav pieņēmušas euro par savu valsts valūtu, kā tas ir Bulgārijas, Ungārijas, Polijas un Rumānijas gadījumā.
Šajā regulā nav noteikts atbalsta pieteikumu iesniegšanas termiņš, tāpēc Komisijas Deleģētās regulas (ES) 2022/127 (5) 30. panta 3. punkta vajadzībām ir lietderīgi attiecībā uz šajā regulā noteiktajām summām par valūtas kursa noteicošo dienu uzskatīt šīs regulas spēkā stāšanās dienu.
(16)
Budžeta apsvērumu dēļ būtu jānosaka, ka Bulgārijai, Ungārijai, Polijai, Rumānijai un Slovākijai radušos izdevumus Savienība finansē tikai tad, ja šādi izdevumi veikti līdz noteiktai attiecināmības dienai.
(4) Eiropas Parlamenta un Padomes Regula (ES) Nr.
1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr.
73/2009 (OV L 347, 20.12.2013., 608. lpp.).
(5) Komisijas Deleģētā regula (ES) 2022/127 (2021. gada 7. decembris), ar ko Eiropas Parlamenta un Padomes Regulu (ES) 2021/2116 papildina ar noteikumiem par maksājumu aģentūrām un citām struktūrām, finanšu pārvaldību, grāmatojumu noskaidrošanu, nodrošinājumiem un euro izmantošanu (OV L 20, 31.1.2022., 95. lpp.).